b"\n_START_ARTICLE_\nBBC Radio 4\n_START_SECTION_\nDescripci\xc3\xb3\n_START_PARAGRAPH_\nRadio 4 \xc3\xa9s la segona emissora en audi\xc3\xa8ncia del Regne Unit (12.5% al juny de 2010) darrere de R\xc3\xa0dio 2, i ha rebut el guard\xc3\xb3 dels Sony Radio Academy Awards a la Cadena de l'Any el 2003, 2004 i 2008. Amb un pressupost de \xc2\xa371.4 milions (any 2005/06),  \xc3\xa9s l'emissora m\xc3\xa9s cara de la BBC._NEWLINE_La directora ha estat fins fa poc Gwyneth Williams, que va substituir al setembre de 2010 Mark Damazer. El 21 de gener de 2019 Williams va anunciar que deixava el c\xc3\xa0rrec. Encara no hi ha detalls de quan o qui ser\xc3\xa0 el seu substitut.\n_START_SECTION_\nHist\xc3\xb2ria\n_START_PARAGRAPH_\nL'emissi\xc3\xb3 predecessora de Radio 4 va ser el BBC Home Service, que retransmetia en ona mitjana i freq\xc3\xbc\xc3\xa8ncia modulada (des de 1955). Al setembre de 1967 la BBC va decidir canviar de nom les seves emissores per a combatre les emissions de r\xc3\xa0dio offshore, i aix\xc3\xad va n\xc3\xa9ixer Radio 4. En 1978 les seves emissions van passar a baixa freq\xc3\xbc\xc3\xa8ncia passant a la freq\xc3\xbc\xc3\xa8ncia de 200 kHz anteriorment ocupada per Radio 2, per a posteriorment passar a la freq\xc3\xbc\xc3\xa8ncia de 198 kHz per a evitar interfer\xc3\xa8ncies._NEWLINE_Radio 4 \xc3\xa9s part del sistema de defensa de la Royal Navy. En cas de sospita d'un atac sobre s\xc3\xb2l brit\xc3\xa0nic, els submarins han de buscar l'emissi\xc3\xb3 de Radio 4 per a verificar la informaci\xc3\xb3.\n_START_SECTION_\nProducci\xc3\xb3\n_START_PARAGRAPH_\nLa majoria dels programes de R\xc3\xa0dio 4 s'emeten en diferit, i nom\xc3\xa9s s'emeten en viu cert n\xc3\xbamero, com els programes de not\xc3\xadcies Today, The World at One, Six O'Clock News, PM i Midnight News, i els magazins Woman's Hour, Front Row, i You and Yours. L'emissi\xc3\xb3 es condueix des de la BBC Broadcasting House a Portland Place (Londres). Les emissions de not\xc3\xadcies van estar localitzades entre 1998 i 2008 al News Centre, al BBC Television Centre a White City (Londres). Els senyals horaris digitals precedeixen els butlletins horaris, excepte a les 6 de la tarda i a mitjanit, quan s\xc3\xb3n canviades per les campanades del Big Ben."